Valencia CF, Levante UD i l'elit de l'atletisme valencià participen en la setmana inaugural del Terç
01/02/2010

# Valencia CF, Levante UD i l'elit de l'atletisme valencià participen en la setmana inaugural del Terç

*   01/02/2010
*   [Imprimir](#)
*   Compartir
*    https://www.alaquas.org/documento.asp?id\_do=11848

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11848%2F0&title=Ajuntament%20d%27Alaqu%C3%A0s.%20Premsa.Valencia%20CF%2C%20Levante%20UD%20i%20l%27elit%20de%20l%27atletisme%20valenci%C3%A0%20participen%20en%20la%20setmana%20inaugural%20del%20Ter%C3%A7)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11848/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11848/01022010foto_inauguracio_ter__Form_4.jpg)](https://www.alaquas.org/ficheros/documentos/2010/2/11848/01022010foto_inauguracio_ter__Form_10.jpg "<a href='https://www.alaquas.org/ficheros/documentos/2010/2/11848/01022010foto_inauguracio_ter__Form_10.jpg' target=_blank><i class='fa fa-external-link' aria-hidden='true'></i>.Valencia CF, Levante UD i l'elit de l'atletisme valencià participen en la setmana inaugural del Terç</a>")

El València CF, el Levante UD, l'elit de l'atletisme valencià així com les entitats i clubs esportius de Alaquàs participaran al llarg d'aquesta setmana en la programació inaugural preparada per l'Ajuntament d'Alaquàs per a donar a conèixer les noves instal·lacions esportives del Terç. Inaugurades el dissabte 30 de gener, més de 10.000 persones van assistir a l'esdeveniment que va contar amb la participació de més de 700 voluntaris de distints col·lectius de la ciutat.

Del 1 al 7 de febrer s'ha programat una Setmana de Portes Obertes i es realitzaran visites específiques per a les associacions i els col·lectius, així com activitats escolars relacionades amb l'esport.

El dia 3 de febrer a les 20 hores, l'equip de futbol C.D. Alaquàs s'enfrontarà al Valencia C.F., en el qual serà el primer partit que es dispute en els nous camps de futbol. Al dia següent, el 4 de febrer a les 20 hores, jugaran la C.D. Walter i el Levante U.D.

El dissabte 6 de febrer tindrà lloc una Matinal d'Atletisme organitzada pel Club d'Atletisme de Alaquàs en la qual participaran diferents atletes d'elit de la Comunitat Valenciana, entre elles, l'alaquasera Begoña Navarro, atleta de categoria nacional en la modalitat de salt de longitud.

Es comptarà també amb la participació d'altres atletes de prestigi internacional com l'atleta cec David Casinos, considerat el millor llançador del món al proclamar-se medalla d'or paralímpic de llançament de pes en els Jocs Paralímpics de Pequín 2008, Atenes 2004 i Sidney 2000. Va ser també l'abanderat espanyol en els Jocs Paralímpics de Pequín 2008.

En la Matinal participaran també diversos atletes de categoria nacional com la llançadora de pes Martina de la Pont; el mediofondista Jose Antonio Redolar; l'atleta en la modalitat salt d'altura Miguel Ángel Chando, i el velocista Miguel Cosín. En la matinal exercirà de comentarista Recadero Agulló.

El dissabte se celebraran també partits de les diferents categories de la EMDA CF i exhibicions de pesca a càrrec del Club de Pescadors d'Alaquàs. Tant dissabte com diumenge hi haurà animació infantil i una fira d'entitats i clubs esportius.

El Projecte de Remodelació de les Instal·lacions Esportives del Terç ha estat una aposta de l'Ajuntament de Alaquàs per a donar resposta a les demandes ciutadanes dels diferents clubs esportius. El nou poliesportiu és ara un nou espai recreatiu i d'oci, totalment renovat on destaca la construcció de cinc camps de futbol dotats de gespa artificial, una nova pista d'atletisme, moderns vestidors per a tots els clubs, graderies amb més espai i una nova cafeteria.